turjo4nis/wikipedia-bn-dump-20250701 huggingface dataset:
থুনচাথু এজুথাচান

থুঞ্চাথু রামানুজন এজুথাচান (ইংরেজিঃ Thuncattu Ramanujan Elluttachchan) ছিলেন ১৬ শতকের একজন মালয়ালম ভক্তিমূলক কবি, অনুবাদক ও ভাষাবিদ। তিনি ছিলেন মালয়ালম সাহিত্যের প্রাচীন ত্রয়ী  কবিত্রয়মের অন্যতম।  অন্য দুজন হলেন কুঞ্চন নাম্বিয়ার ও চেরুসেরি। তাঁকে "আধুনিক মালয়ালম ভাষার পিতা" ও "মালয়ালমের প্রধান কবি" বলা হয়।তিনি কেরালার সাহিত্য সংস্কৃতিতে (ভক্তি আন্দোলন সঙ্গে যুক্ত ঘরোয়া ধর্মীয় গ্রন্থ) একটি বড় পরিবর্তনের অন্যতম পথিকৃৎ ছিলেন। তাঁর রচনা কেরলে তাঁর সমসাময়িক বা পূর্বসূরীদের তুলনায় অনেক বেশি প্রকাশিত ও পাঠ করা হয়।

তিনি এক ঐতিহ্যবাহী হিন্দু পরিবারে উত্তর কেরালার মালাপ্পুরম জেলার বর্তমান তিরুরের থুনচাথু নামে এক গৃহে জন্মগ্রহণ করেন। তার জীবন সম্পর্কে নিশ্চিতভাবে খুব কমই জানা যায়।  তাঁর নিজের জীবদ্দশায়ও তাঁর সাফল্য আকাশছোঁয়া বলে মনে হয়।  পরে তিনি ও তার অনুসারীগণ কেরালার আরও পূর্বে পালাক্কাডের কাছে একটি গ্রামে স্থানান্তর হন। এবং সেখানে একটি আশ্রম ("রামানন্দ আশ্রম") ও একটি ব্রাহ্মণ গ্রাম প্রতিষ্ঠা করেন। 

এই আশ্রমে সম্ভবত ব্রাহ্মণ ও শূদ্র উভয় বর্ণের ছাত্র ছিল।  আশ্রমটি অবশেষে কেরালায় জনপ্রিয় ভক্তির ধারণার সাথে যুক্ত "এজুথাচান আন্দোলন" এর পথপ্রদর্শক হয়।  এজুথাচানের ধারণাগুলি পণ্ডিতদের দ্বারা বিভিন্নভাবে দার্শনিক রামানন্দের সাথে যুক্ত করা হয়েছে। তিনি রামানন্দী সম্প্রদায়ের সন্ধান করেছিলেন।  

এজুথাচানের বহু শতাব্দী আগে, কেরালার মানুষ মালায়ালাম ও গ্রন্থ লিপিতে সাহিত্য পাঠ তৈরি করে আসছিল।  তিনি সংস্কৃত মহাকাব্য রামায়ণের মালয়ালম পুনর্গঠনের  "প্রধান কবি" বা "মালয়ালম উপযুক্ত পিতা" হিসাবে সম্মানিত হন।   এই রচনাটি কেরালার মধ্য-বর্ণের গৃহে একটি জনপ্রিয় ভক্তিমূলক পাঠরূপে দ্রুত প্রচারিত হয়েছিল।  বলা যেতে পারে যে এজুথাচান তখনকার অজানা সংস্কৃত - পুরাণ সাহিত্যকে সাধারণ মানুষের অনুধাবনের স্তরে (গৃহোপযুক্ত গ্রন্থরূপে) নিয়ে এসেছিলেন ।  বর্তমান মালয়ালম বর্ণমালার মূলধারায় তার অন্যান্য প্রধান অবদান রয়েছে।

তথ্যসূত্র

বহিঃসংযোগ
 "Eluttaccan and His Age" (1940) by C. Achyuta Menon (Madras: University of Madras). 
 "Adhyatma Ramayanam Kilippattu", "Sri Mahabharatam Kilippattu" University of Tubingen, Germany (a manuscript of 1870)

হিন্দু কবি
রামায়ণের অনুবাদক
মালয়ালম কবি
ভক্তি আন্দোলন
মালয়ি হিন্দু সন্ত
জেনারেল ইন্টেলিজেন্স প্রেসিডেন্সি

জেনারেল ইন্টেলিজেন্স প্রেসিডেন্সি বা জিআইপি ( : , যা জেনারেল ইন্টেলিজেন্স ডিরেক্টরেট (GID) নামেও পরিচিত–হল সৌদি আরব রাজ্যের প্রাথমিক গোয়েন্দা সংস্থা।

তথ্যসূত্র 

সৌদি আরবের গোয়েন্দা সংস্থা
১৯৫৭-এ সৌদি আরবে প্রতিষ্ঠিত
১৯৫৭-এ প্রতিষ্ঠিত সরকারী সংস্থা
২০২৩–২৪ জিম্বাবুয়ে পুরুষ ক্রিকেট দলের নামিবিয়া সফর

জিম্বাবুয়ে পুরুষ ক্রিকেট দল দলের ২০২৩ সালের অক্টোবরে নামিবিয়া সফরের কথা রয়েছে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য। নামিবিয়ায় দুই দলের মধ্যে এটিই প্রথম দ্বিপাক্ষিক সিরিজ। এর আগে ২০২২ সালে জিম্বাবুয়েতে দুই দলের মধ্যে একমাত্র টি২০ আই সিরিজ অনুষ্ঠিত হয়েছিল। এই সিরিজটি আফ্রিকা বিশ্বকাপ বাছাইপর্বের জন্য উভয় দলের প্রস্তুতির অংশ।

দলীয় সদস্য

টি২০আই সিরিজ

১ম টি২০আই

২য় টি২০আই

৩য় টি২০আই

৪র্থ টি২০আই

৫ম টি২০আই

তথ্যসূত্র

বহিঃসংযোগ

২০২৩-এ নামিবীয় ক্রিকেট
২০২৩-এ জিম্বাবুয়ের ক্রিকেট
২০২৩–২৪-এ আন্তর্জাতিক ক্রিকেট প্রতিযোগিতা
জিম্বাবুয়ে ক্রিকেট দলের বিদেশ সফর
২০২৩ ক্রিকেট বিশ্বকাপ পরিসংখ্যান

এটি ২০২৩ ক্রিকেট বিশ্বকাপের পরিসংখ্যানের একটি তালিকা।

দলীয় পরিসংখ্যান

প্রতিযোগিতার সারাংশ

এক ইনিংসে সর্বোচ্চ রান

এক ইনিংসে সর্বনিম্ন রান
অল-আউট না হয়ে থাকলে ওভার কমানো হয়েছে এমন ইনিংসের তথ্য এখানে যোগ করা হয় নি। দ্বিতীয় ইনিংসে সফল রান তাড়ার তথ্য অত্র তালিকায় যুক্ত নেই।

এক ম্যাচে সর্বোচ্চ রান

এক ম্যাচে সর্বনিম্ন রান

সর্বোচ্চ রান তাড়া করে বিজয়ী

সর্বনিম্ন রান রক্ষা করে বিজয়ী

সর্বোচ্চ জয়ের ব্যবধান

রান

উইকেট

বল

সর্বনিম্ন জয়ের ব্যবধান

রান

উইকেট

বল

এক ইনিংসে সর্বাধিক অতিরিক্ত রান

ব্যাটিং পরিসংখ্যান

সর্বাধিক রান

এক ইনিংসে সর্বাধিক রান

সর্বোচ্চ গড়

সর্বোচ্চ স্ট্রাইক রেট
সর্বনিম্ন ২৫ বল মুখোমুখি হওয়া ব্যাটসম্যানরা এই তালিকার অন্তর্ভুক্ত।

সর্বাধিক চার

সর্বাধিক ছয়

দ্রুততম শতক

দ্রুততম অর্ধ-শতক

সর্বাধিক শতক

সর্বাধিক অর্ধ-শতক

সর্বাধিক শূন্য রান

বোলিং পরিসংখ্যান

সর্বাধিক উইকেট

এক ইনিংসে সর্বাধিক উইকেট

সর্বাধিক মেইডেন

সেরা গড়

সেরা স্ট্রাইক রেট

সেরা ইকোনমি রেট

সর্বাধিক পাঁচ উইকেট

এক ইনিংসে সর্বাধিক খরুচে বোলিং

ফিল্ডিং পরিসংখ্যান

সর্বাধিক ক্যাচ
উইকেট রক্ষক কর্তৃক ধৃত ক্যাচ এই তালিকার অন্তর্ভুক্ত নয়।

সর্বাধিক ডিসমিসাল

অন্যান্য পরিসংখ্যান

সর্বাধিক রানের জুটি

উইকেট অনুযায়ী সর্বাধিক রানের জুটি

ম্যাচসেরা খেলোয়াড়

তথ্যসূত্র

২০২৩ ক্রিকেট বিশ্বকাপ
ইত্তেফাক (১৯৬৯-এর চলচ্চিত্র)

ইত্তেফাক বি. আর. চোপড়া প্রযোজিত এবং তাঁর ভাই যশ চোপড়া পরিচালিত ১৯৬৯ সালের ভারতীয় হিন্দি ভাষার রহস্য থ্রিলার চলচ্চিত্র। এতে শ্রেষ্ঠাংশে অভিনয় করেন নন্দা ও রাজেশ খান্না এবং পার্শ্ব চরিত্রে অভিনয় করেন সুজিত কুমার, বিন্দু, মদন পুরি ও ইফতেখার। এটি ১৯৬৫ সালের মার্কিন চলচ্চিত্র সাইনপোস্ট টু মার্ডার অবলম্বনে নির্মিত, যা এর আগে সরিতা জোশী অভিনীত গুজরাতি নাটক ধুম্মাস-এ উপযোগ করা হয়েছিল।

এটি নওজওয়ান (১৯৫১), মুন্না (১৯৫৪) ও কানুন (১৯৬০) চলচ্চিত্রের পর কোন গান না থাকা চতুর্থ হিন্দি চলচ্চিত্র।, আরেকটি বিষয় হল গানবিহীন কানুন চলচ্চিত্রটিও বি. আর. ফিল্মসের ব্যানারে নির্মিত এবং এতেও প্রধান নারী চরিত্রে অভিনয় করেন নন্দা। কানুন ও ইত্তেফাক দুটি চলচ্চিত্রের আবহসঙ্গীত পরিচালনা করেন সলিল চৌধুরী। এছাড়া এটি কোন মধ্য বিরতি ব্যতীত প্রথম হিন্দি চলচ্চিত্র। এটি যশ চোপড়ার তাঁর ভাইয়ের প্রযোজনা প্রতিষ্ঠানের অধীনে পরিচালিত সর্বশেষ চলচ্চিত্র, এরপর তিনি তাঁর নিজস্ব প্রযোজনা প্রতিষ্ঠান যশ রাজ ফিল্মস গঠন করে এর ব্যানারে চলচ্চিত্র নির্মাণ শুরু করেন।

চলচ্চিত্রটি ১৯৬৯ সালের ১০ অক্টোবর ভারতে মুক্তি পায় এবং বক্স অফিসে মধ্যম মানের ব্যবসা করে। এটি ১৭তম ফিল্মফেয়ার পুরস্কারে পাঁচটি বিভাগে মনোনয়ন লাভ করে এবং শ্রেষ্ঠ পরিচালক-সহ দুটি বিভাগে পুরস্কার অর্জন করে। এই চলচ্চিত্র থেকে অনুপ্রাণিত হয়ে ২০১৭ সালে একই নামের একটি চলচ্চিত্র নির্মিত হয়।

অভিনয়শিল্পীদল 
 নন্দা - রেখা
 রাজেশ খান্না - দিলিপ রায়
 সুজিত কুমার - ইনস্পেক্টর দিওয়ান
 বিন্দু - রেনু
 মদন পুরি - সরকারি আইনজীবী খান্না
 ইফতেখার - ইনস্পেক্টর কারবে
 গজনন জগিরদার - ডাক্তার ত্রিবেদী
 জগদীশ রাজ - ইনস্পেক্টর খান
 শাম্মী - বাসন্তী
 অলকা - সুষমা রায়

নির্মাণ 
মার্কিন সাইনপোস্ট টু মার্ডার (১৯৬৪) অবলম্বনে চলচ্চিত্রটির চিত্রনাট্য লিখেন জি. আর. কমত এবং সংলাপ লিখেন আখতার-উল-ইমান। প্রযোজক বি. আর. চোপড়া আদমি অউর ইনসান (১৯৬৯) চলচ্চিত্র নির্মাণকালে অভিনেত্রী সায়রা বানুর পা ভাঙ্গলে চলচ্চিত্রটি নির্মাণ বন্ধ রাখতে হয়। এই চলচ্চিত্রের ক্ষতি পোষাতে পরিচালক যশ চোপড়া আরেকটি স্বল্প নির্মাণব্যয়ের চলচ্চিত্র নির্মাণের সিদ্ধান্ত নেন। শুরুতে নির্মাতারা প্রধান পুরুষ চরিত্রে শশী কাপুরকে চেয়েছিলেন, কিন্তু তিনি অভিনেত্রী চলচ্চিত্রের শুটিংয়ে ব্যস্ত থাকায় তার স্থলে রাজেশ খান্নাকে নেওয়া হয়। খান্না এই চলচ্চিত্রের জন্য ২,০০০ রুপী পারিশ্রমিক ও ৫০০ রুপী ভাতা পান। নন্দা এই চলচ্চিত্রের প্রধান নারী চরিত্রের জন্য নির্মাতাদের প্রস্তাব দেওয়া তৃতীয় অভিনেত্রী। চলচ্চিত্রটির চিত্রগ্রহণ ২৮ দিনে সমাপ্ত হয় এবং তিন মাস পরে মুক্তি দেওয়া হয়, যা সে সময়ের জন্য একটি রেকর্ড ছিল।

পুরস্কার ও মনোনয়ন 
১৭তম ফিল্মফেয়ার পুরস্কার, ১৯৭০

উত্তরাধিকার 
২০১৭ সালের সিদ্ধার্থ মালহোত্রা, সোনাক্ষী সিনহা ও অক্ষয় খান্না অভিনীত ইত্তেফাক চলচ্চিত্রটি এই চলচ্চিত্র থেকে অনুপ্রাণিত। চলচ্চিত্রটি ২০১৭ সালের ৩ নভেম্বর মুক্তি পায়।

তথ্যসূত্র

বহিঃসংযোগ 

 
 
 যশ রাজ ফিল্মসে ইত্তেফাক

১৯৬৯-এর চলচ্চিত্র
১৯৬৯-এর থ্রিলার চলচ্চিত্র
১৯৬০-এর দশকের হিন্দি ভাষার চলচ্চিত্র
ভারতীয় থ্রিলার চলচ্চিত্র
যশ চোপড়া পরিচালিত চলচ্চিত্র
সলিল চৌধুরী সুরারোপিত চলচ্চিত্র
মহারাষ্ট্র পুলিশের কাল্পনিক চিত্রায়ণ
মার্কিন চলচ্চিত্রের ভারতীয় পুনর্নির্মাণ
ওয়ান পেং

ওয়ান পেং (জন্ম: ২০ আগস্ট ১৯৯৬) হলেন ইজি এন্টারটেইনমেন্টের অধীনস্থ একজন চীনা অভিনেত্রী। তিনি হোয়েন উই ওয়্যার ইয়াং (২০১৮) নাটকের মাধ্যমে আত্মপ্রকাশ করেন এবং মাই গার্লফ্রেন্ড ইজ অ্যান এলিয়েন (২০১৯), ফার্স্ট রোমান্স (২০২০), ক্রাশ (২০২১) এবং মাই গার্লফ্রেন্ড ইজ অ্যান এলিয়েন ২ (২০২২) নাটকে তার অভিনয়ের মাধ্যমে উল্লেখযোগ্য খ্যাতি অর্জন করেন।

কর্মজীবন 
২০১৮ সালে, ওয়ান হউ মিনহাও -এর বিপরীতে হোয়েন উই ওয়্যার ইয়াং যুব নাটকে আত্মপ্রকাশ করেন, যার জন্য তিনি ইতিবাচক সাড়া পান এবং তার ভূমিকার জন্য পরিচিতি লাভ করেন।  তিনি চীনা নিউজ এন্টারটেইনমেন্ট অ্যাওয়ার্ডে সেরা নবাগত পুরস্কার এবং চীনা ইন্টারনেট রেডিও অ্যান্ড ভিডিও কনভেনশনে সেরা অভিনেত্রীর পুরস্কার পান। 

২০১৯ সালে, ওয়ান গোয়েন্দা নাটক "ডিটেক্টিভ এল" -এ অতিথি হিসাবে উপস্থাপিত হন এবং চিকিৎসা পরিত্রাণ সম্পর্কিত নাটক "রাশ ইনটু ডেঞ্জার" -এ পার্শ্ব চরিত্রে অভিনয় করেন। থাসাপাক হু এর বিপরীতে শীর্ষ রোমান্টিক হাস্যরস নাটক মাই গার্লফ্রেন্ড ইজ অ্যান এলিয়েন -এ অভিনয়ের পর তার জনপ্রিয়তা বৃদ্ধি পায়  এবং তিনি টেনসেন্ট ভিডিও অল স্টার অ্যাওয়ার্ডে শীর্ষ প্রতিশ্রুতিশীল টেলিভিশন অভিনেত্রীর পুরস্কার লাভ করেন।

২০২০ সালে, ওয়ান রিলে ওয়াং এর বিপরীতে যুব রোম্যান্স নাটক "ফার্স্ট রোম্যান্স" এবং গুও জুনচেনের বিপরীতে "মিটিং ইউ" নাটকে প্রধান ভূমিকা পালন করেন। 

২০২১ সালে, তিনি ঝাং জাও -এর বিপরীতে ঐতিহাসিক নাটক "লাভ লাইক হোয়াইট জেড" এবং লিন ইয়ানজুনের বিপরীতে রোম্যান্স নাটক "ক্রাশ" -এ প্রধান চরিত্রে অভিনয় করেন। এই নাটকটি সম্প্রচারের পর তিনি নেটিজেনদের কাছ থেকে ইতিবাচক সাড়া পান এবং এটি একটি সফল নাটকে পরিণত হয়। এছাড়া, তিনি "মিটিং ইউ" নাটকে লিন ইয়ান জুনের সাথে এর শিরোনাম সঙ্গীত গান এবং একই বছরে তিনি একক নাটক "ফেইথ মেকস গ্রেট: স্টারগেজিং" -এ অভিনয় করেন। 

২০২২ সালে, তিনি শহুরে নাটক আ ইয়ার উইদাউট আ জব" এবং থাসাপাক হুর বিপরীতে সমাদৃত কল্পনা নাটক মাই গার্লফ্রেন্ড ইজ অ্যান এলিয়েন ২ -এ প্রধান চরিত্রে অভিনয় করেন। একই বছরে তিনি একক নাটক "আওয়ার টাইমস: নাইট ব্যাঙ্কুয়েত অব টেং প্যালেস" -এ অভিনয় করেন।

ওয়ানের আসন্ন প্রকল্পগুলো হলো ক্রাইম ভিত্তিক নাটক "দ্য লস্ট ইলেভেনথ ফ্লোর", দ্য লিজেন্ড অব সোর্ড অ্যান্ড ফেয়ারি গেমের ষষ্ঠ সিজনের উপর ভিত্তি করে নির্মিত ঐতিহাসিক নাটক "সোর্ড অ্যান্ড ফেয়ারি" (চীনা প্যালাডিন ৬) এবং পাইলট ভিত্তিক নাটক "লাইট মাই ওয়ে"। এছাড়াও, দেয়ার ইজ আ লাভার ইন মাই হোমটাউন" নাটকে তার অতিথি চরিত্রও রয়েছে।

ডিস্কোগ্রাফি

সঙ্গীত শিরোনাম

ফিল্মোগ্রাফি

টেলিভিশন ধারাবাহিক

পুরস্কার এবং মনোনয়ন

তথ্যসূত্র

বহিঃসংযোগ 
 ইন্সটাগ্রামে ওয়ান পেং
 ডুবানে ওয়ান পেং(চীনা ভাষায়)
 ভিকিতে ওয়ান পেং
 
 আইকিউতে ওয়ান পেং
 

চীনা টেলিভিশন অভিনেত্রী
২১শ শতাব্দীর চীনা অভিনেত্রী
জীবিত ব্যক্তি
১৯৯৬-এ জন্ম
উদ্ধৃতি শৈলীতে চীনা ভাষার উৎস (zh)
সরলীকৃত চীনা ভাষার লেখা থাকা নিবন্ধ
চীনা ভাষার লেখা থাকা নিবন্ধ
গৌরকিশোর দাস বাবাজী

গৌরকিশোর দাস বাবাজি (১৮৩৮ – ১৯১৫) হিন্দুধর্মের গৌড়ীয় বৈষ্ণব ঐতিহ্যের  সুবিখ্যাত আচার্য। তিনি তাঁর বংশের অনুসারীদের নিকট মহাত্মা বা সাধু হিসাবে বিবেচিত। জীবদ্দশায় গৌরকিশোর দাস বাবাজি ভক্তি যোগ প্রক্রিয়া বিষয়ে তাঁর শিক্ষা ও বৃন্দাবনে সাধু বা বাবাজির মতো অপ্রথাগত অবধূত আচরণের জন্য বিখ্যাত হয়েছিলেন।

তিনি ১৭ নভেম্বর ১৮৩৮ সালে জন্মগ্রহণ করেন  বর্তমান বাংলাদেশের  ফরিদপুর জেলার টেপাখোলার কাছে বগ্যানা গ্রামে একটি সাধারণ বণিক পরিবারে। তাঁর স্ত্রীর মৃত্যুর পর যখন তার বয়স ২৯, তিনি জগন্নাথ দাস বাবাজির অধীনে গৌড়ীয় বৈষ্ণব ঐতিহ্যের বাবাজির জীবন গ্রহণ করেন পরবর্তী শিষ্য ভাগবত দাস বাবাজির সাথে দেখা করার পর। তিনি বৃন্দাবন ও নবদ্বীপের পবিত্র নগরীতে বাস করে রাধা - কৃষ্ণের পবিত্র নাম ( ভজন ) কীর্তন ও জপে গভীরভাবে মগ্ন হতেন।১৯১৫ সালে তাঁর ৭৭ তম জন্মদিনে তিনি মারা যান। ১৯০০-এর দশকের গোড়ার দিকে ভক্তিসিদ্ধান্ত সরস্বতী ঠাকুর স্বীকার করেছেন যে তিনি গৌরকিশোর দাস বাবাজির নিকট  দীক্ষা প্রাপ্ত হন এবং তার নাম হয় 'বার্ষভানবী দেবী দয়িত দাস'। ভক্তিসিদ্ধান্ত সরস্বতী পরবর্তীতে সন্ন্যাস আদেশ দীক্ষার একটি অপ্রথাগত রূপ গ্রহণ করেন যেখানে "তিনি কেবল গৌর কিশোর দাস বাবাজির একটি ছবির সামনে বসেছিলেন এবং সেই আদেশটি নিজের উপর বিনিয়োগ করেছিলেন।"  একে কেউ কেউ প্রতিদ্বন্দ্বিতার বিষয় বলে মনে করেন।

আরও দেখুন
চৈতন্য মহাপ্রভু
নিত্যানন্দ
বৃন্দাবনের ষড় গোস্বামী

তথ্যসূত্র

গ্রন্থপঞ্জী

বহিঃসংযোগ
 Gaura Kishora das Babaji Maharaj: Biography on salagram.net
 Gaurakisora das Babaji: Biography by gosai.com
 Srila Gaurakisora Dasa Babaji Maharaja: Biography on purebhakti.com 

গৌড়ীয় বৈষ্ণব আচার্য
বৈষ্ণব সাধু
বাঙালি হিন্দু সাধু
১৯শ শতাব্দীর বাঙালি
নদিয়া জেলার ব্যক্তি
ফরিদপুর জেলার ব্যক্তি
ইত্তেফাক (২০১৭-এর চলচ্চিত্র)

ইত্তেফাক অভয় চোপড়া পরিচালিত ২০১৭ সালের ভারতীয় হিন্দি ভাষার নব্য নোয়ার রহস্য থ্রিলার চলচ্চিত্র। এর চিত্রনাট্য রচনা করেছেন চোপড়া, শ্রেয়স জৈন ও নিখিল মহরোত্রা। গৌরী খান ও শাহরুখ খান রেড চিলিজ এন্টারটেইনমেন্টের ব্যানারে এটি প্রযোজনা করেন এবং বি.আর. স্টুডিওজের ব্যানারে রেনু রবি চোপড়া ও ধর্ম প্রডাকশন্সের ব্যানারে হিরু যশ জোহর ও করণ জোহর সহযোগী প্রযোজক হিসেবে দায়িত্ব পালন করেন। এটি যশ চোপড়া পরিচালিত ১৯৬৯ সালের একই নামের চলচ্চিত্রের আধুনিক উপযোগকরণ। এতে শ্রেষ্ঠাংশে অভিনয় করেন অক্ষয় খান্না, সিদ্ধার্থ মালহোত্রা ও সোনাক্ষী সিনহা এবং এর গল্প বলার ধরনে রাশোমোন-এর প্রভাব রয়েছে।

চলচ্চিত্রটি ২০১৭ সালের ৩রা নভেম্বর মুক্তি পায়। এটি বক্স অফিসে ব্যবসাসফল হয় এবং সমালোচকদের নিকট থেকে ইতিবাচক পর্যালোচনা লাভ করে।

অভিনয়শিল্পীদল 
 অক্ষয় খান্না - দেব বর্মা
 সিদ্ধার্থ মালহোত্রা - বিক্রম শেঠী
 সোনাক্ষী সিনহা - মায়া সিনহা
 পাভেল গুলাটি - চিরাগ
 মন্দিরা বেদী - মীরা বর্মা
 সমির শর্মা - শেখর সিনহা

নির্মাণ

ক্রমবিকাশ 
২০১৬ সালের এপ্রিল মাসে এই চলচ্চিত্র নির্মাণের আনুষ্ঠানিক ঘোষণা দেওয়া হয় এবং শিরোনাম নির্ধারণ করা হয় ইত্তেফাক। এটি বি. আর চোপড়া প্রযোজিত ও তার ভাই যশ চোপড়া পরিচালিত ১৯৬৯ সালের একই নামের চলচ্চিত্রের আধুনিক উপযোগকরণ। রেড চিলিজ এন্টারটেইনমেন্ট, বি.আর. স্টুডিওজ ও ধর্ম প্রডাকশন্স চলচ্চিত্রটি প্রযোজনা করে। মূল চলচ্চিত্রের প্রযোজক বি. আর. চোপড়ার নাতী অভয় চোপড়া চলচ্চিত্রটি পরিচালনা করেন। নির্মাতারা সিদ্ধান্ত নেন তারা কোন প্ল্যাটফর্মে এই চলচ্চিত্রের কোন প্রচারণা করবেন না।

অভিনয়শিল্পী নির্বাচন 
এই চলচ্চিত্রের নির্মাতারা অক্ষয় খান্না, সিদ্ধার্থ মালহোত্রা ও সোনাক্ষী সিনহাকে প্রধান চরিত্রে অভিনয়ের জন্য নির্বাচন করেন। রাজকুমার রাওকে একজন ডাক্তারের চরিত্রে অভিনয়ের জন্য বাছাই করা হলেও পরে তাকে বাদ দেওয়া হয়।

চিত্রগ্রহণ 
২০১৭ সালের ফেব্রুয়ারি মাসে চলচ্চিত্রটির মূল চিত্রগ্রহণ শুরু হয়। একটানা ৫০ দিন চলচ্চিত্রটির শুটিং হয়। সম্পূর্ণ চলচ্চিত্রটি মুম্বইয়ে ধারণ করা হয়।

তথ্যসূত্র

বহিঃসংযোগ 

 
 
 

২০১৭-এর চলচ্চিত্র
২০১৭-এর থ্রিলার চলচ্চিত্র
২০১০-এর দশকের রহস্য থ্রিলার চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় অপরাধ নাট্য চলচ্চিত্র
ভারতীয় রহস্য থ্রিলার চলচ্চিত্র
রেড চিলিজ এন্টারটেইনমেন্টের চলচ্চিত্র
যশ রাজ ফিল্মস পরিবেশিত চলচ্চিত্র
ভারতীয় চলচ্চিত্রের পুনর্নির্মাণ
মুম্বইয়ে ধারণকৃত চলচ্চিত্র
মুম্বইয়ের পটভূমিতে চলচ্চিত্র
ভারতে ধর্ষণ সম্পর্কে চলচ্চিত্র
ভারতীয় নব্য-নোয়ার চলচ্চিত্র
সমর্থ রামদাস

রামদাস, (আনুমানিক ১৬০৮ – ১৬৮১) সমর্থ রামদাস বা রামদাস স্বামী ছিলেন একজন ভারতীয় হিন্দু সাধক, দার্শনিক, কবি, লেখক ও আধ্যাত্মিক গুরু। তিনি হিন্দু দেবতা রাম ও হনুমানের ভক্ত ছিলেন।

জীবনের প্রথমার্ধ 

রামদাস বা  নারায়ণ সম্ভবত ১৬৯৮ খ্রিস্টাব্দে রাম নবমী উপলক্ষে মহারাষ্ট্রের বর্তমান জালনা জেলার জাম্ব গ্রামে জন্মগ্রহণ করেছিলেন।[ উদ্ধৃতি প্রয়োজন ] তিনি তাঁর পিতাকে বৈদিক দেবতা সূর্যের ভক্ত বলে মনে করা হয়। রামদাসের গঙ্গাধর নামে এক বড় ভাই ছিল। নারায়ণের বয়স যখন মাত্র সাত 
তখন তার পিতা মারা যান।
পিতার মৃত্যুর পর তিনি অন্তর্মুখী হয়ে ওঠেন এবং প্রায়শই তাকে ঐশ্বরিক চিন্তায় মগ্ন থাকতে দেখা যায়।

কিংবদন্তি অনুসারে, নারায়ণ ১২ বছর বয়সে জাম্বের কাছে আসাঙ্গাওতে তার বিয়ের অনুষ্ঠান থেকে পালিয়ে গিয়েছিলেন যখন একজন পণ্ডিত (হিন্দু পুরোহিত) প্রথাগত হিন্দু বিবাহের আচারের সময় ' সাবধান' শব্দটি উচ্চারণ করেছিলেন! ' (সাবধান!)  তিনি গোদাবরী নদীর তীরে ২০০ কি.মি পথ হেঁটে নাসিকের কাছে হিন্দু তীর্থস্থান পঞ্চবটীতে গিয়েছিলেন বলে মনে করা হয়। পরে তিনি গোদাবরী ও নন্দিনী নদীর সঙ্গমস্থলে নাসিকের কাছে টাকলিতে চলে যান। টাকলিতে তিনি পরবর্তী বারো বছর রামের প্রতি সম্পূর্ণ ভক্তিতে তপস্বী হিসাবে কাটিয়েছিলেন। এই সময়কালে, তিনি কঠোর দৈনন্দিন নিয়ম মেনে চলেন। তার বেশিরভাগ সময় ধ্যান, উপাসনা ও শরীরচর্চা করে বাস করতেন। কিংবদন্তি অনুসারে, তিনি একবার এক বিধবা মহিলাকে দীর্ঘ বিবাহিত জীবন লাভের আশীর্বাদ করেছিলেন না জেনে যে তার স্বামী মারা গেছেন। বলা হয়, তিনি তার স্বামীর মৃতদেহে জীবন ফিরিয়ে দিতে সক্ষম হয়েছিলেন। এই অলৌকিক কাজটি তাকে নাসিকে খুব বিখ্যাত করে তুলেছিল। তিনি ২৪ বছর বয়সে জ্ঞান অর্জন করেছিলেন বলে মনে করা হয়। এই সময় তিনি রামদাস নাম গ্রহণ করেন। পরে তিনি টাকলিতে গোবরনির্মিত হনুমানের মূর্তি স্থাপন করেন।

মৃত্যু 

রামদাস ১৬৮১ সালে সজ্জনগড়ে মারা যান। পাঁচ দিন আগে, তিনি খাবার ও জল খাওয়া বন্ধ করেন। আমৃত্যু উপবাসের এই অভ্যাসটি প্রয়োপবেশন নামে পরিচিত। তাঞ্জোর থেকে আনীত রামমূর্তির পাশে বিশ্রামের সময় তিনি অবিরাম তারক মন্ত্র " শ্রী রাম জয় রাম জয় জয় রাম " স্মরণ করতে থাকেন। তাঁর শিষ্য উদ্ধব স্বামী ও আক্কা স্বামী এই সময় তাঁর সেবায় করতেন।  উদ্ধব স্বামী রামদাসের শেষকৃত্য সম্পন্ন করেন।

তথ্যসূত্র

গ্রন্থ পঞ্জী

উৎস
 "Shakti Saushthava शक्ती सौष्ठव" by D. G. Godse
 "Vinoba Saraswat" by Vinoba Bhave (edited by Ram Shewalkar)
 "Rajwade Lekhsangrah" by Vishwanath Kashinath Rajwade (edited by Tarkatirth Laxmanshastri Joshi)
 "Tryambak Shankar Shejwalkar Nivadak Lekhsangrah" by T S Shejwalkar (collection- H V Mote, Introduction- G D Khanolkar)

বহিঃসংযোগ
Ramdas Swami Sahitya Shodh
 Dasbodh.com
 Article on Root of Harikatha

ভক্তি আন্দোলন
বৈষ্ণব সন্ত
১৭শ শতাব্দীর হিন্দু ধর্মগুরু
১৭শ শতাব্দীর ভারতীয় দার্শনিক
১৭শ শতাব্দীর ভারতীয় কবি
১৭শ শতাব্দীর ভারতীয় পুরুষ লেখক
ভারতীয় পুরুষ কবি
লোহিতপুর

লোহিতপুর ভারতের অরুণাচল প্রদেশের একটি গ্রাম। ২০১১ সালের জনগণনা অনুযায়ী, লোহিতপুরের জনসংখ্যা ১৫১৪ যার মধ্যে ১০২৯ পুরুষ ও ৪৮৫ নারী এবং গ্রামটির সাক্ষরতা হার ৮৯.৫৪%।

লোহিতপুর গ্রামটি একটি উচ্চ অঞ্চলে অবস্থিত। হিন্দি চলচ্চিত্র কয়লার কিছু দৃশ্য এখানে শুটিং করা হয়েছিল।

তথ্যসূত্র 

লোহিত জেলার গ্রাম
রংনুক হাম

রং নুক হম উত্তর-পূর্ব ভারত ও মায়ানমারের তাংসা জনগোষ্ঠীর মানুষদের একটি উপাসনালয়। "রং" কথার অর্থ ঈশ্বর, "নুক" এর অর্থ প্রার্থনা করা এবং "হম" হল একটি ছোট ঘর যেখানে রংফ্রাহ দেবতার একটি চিত্র রয়েছে।

রংফ্রাহকে হিন্দু দেবতা শিবের অবতাররূপে মান্যতা দেওয়া হয়। পুণ্যার্থীরা প্রতিদিন রং নুক হমে তর্পণ করতে যান ও স্থানীয় ভজন শুনে প্রার্থনা করেন।

তথ্যসূত্র

বহিঃসংযোগ
 Peoples of the Buddhist World, By Paul Hattaway
 Religion and Culture of North-Eastern India, By Raghuvir Sinha

অরুণাচল প্রদেশের হিন্দু মন্দির
উৎসর্গ

উৎসর্গ, যার অর্থ “অর্ঘ্যে নিবেদন; নৈবেদ্যর একটি উদাহরণ” এবং বর্ধিতভাবে “প্রদত্ত বস্তু” (প্রত্যাশিত ল্যাটিন ওব্লাটিও, অফারের থেকে, ওব্লাটাম, অফার করার জন্য), একটি গম্ভীর নৈবেদ্যর জন্য বিশেষত ধর্মীয় ভাবে ব্যবহৃত একটি শব্দ। ঈশ্বরের কাছে বলিদান বা উপস্থাপনা, ঈশ্বরের সেবায় ব্যবহারের জন্য চার্চের কাছে, বা বিশ্বস্তদের কাছে, যেমন দরিদ্রদের ভিক্ষা প্রদান।

বাইবেলে ব্যবহার 
ল্যাটিন ভালগেট, এবং তাকে অনুসরণ করা অনেক ইংরেজি সংস্করণ যেমন কেজেভি, ১৬১১, মূসার আইনের অধীনে খাবারের নৈবেদ্য বোঝাতে শব্দটি ব্যবহার করে।

ধর্মযাজক ব্যবহার 
খ্রিস্টান লিটার্জিতে ইউক্যারিস্টিক পরিষেবার কতিপয় অংশে এর প্রয়োগ আছে। রোমান ক্যাথলিক ধর্ম, ইস্টার্ন অর্থোডক্স, অ্যাংলিকান এবং কিছু লুথারান গির্জার আচারে উৎসর্গ করা হয়: রুটি এবং ওয়াইন ঈশ্বরকে উপহার দেওয়া হয়।

লিটারজিকভাবে, দু’প্রকারের উৎসর্গ রয়েছে: ক্ষুদ্রতর উৎসর্গ, যা কখনও কখনও অর্ঘ্য নামে পরিচিত, যেখানে রুটি এবং ওয়াইন, যা এখনও অসম্পূর্ণ, ঈশ্বরের কাছে পেশ করা হয় এবং নিবেদন করা হয়, এবং বৃহত্তর উৎসর্গ, বা যথাযথ উৎসর্গ, যাতে দেহ এবং খ্রিস্টের রক্ত ঈশ্বর, পিতার কাছে নিবেদন করা হয়।

ওবলেট শব্দটি সেইসব ব্যক্তিদের জন্যও একটি ধর্মযাজক শব্দ যারা নিজেদেরকে উৎসর্গ করেছেন অথবা তাদের পিতামাতা কর্তৃক সন্ন্যাস জীবনের জন্য শিশু অবস্থায় নিবেদিত হয়েছেন। ওবলেট রোমান ক্যাথলিক গির্জায় ধর্মনিরপেক্ষ বা ডায়োসেসান ধর্মযাজকদের একটি ধর্মীয় মণ্ডলীর নাম হিসেবেও বেশি পরিচিত, যেমন সেন্ট চার্লসের ওবলেট ফাদারস। তারা ডায়োসিসের বিশপের নিরঙ্কুশ কর্তৃত্বের অধীনে থাকে এবং তিনি উপযুক্ত মনে করতে পারেন এমন যেকোনো দায়িত্বে তার দ্বারা নিযুক্ত করা যেতে পারে। এই মণ্ডলীটি ১৫৭৮ সালে মিলানের আর্চবিশপ সেন্ট চার্লস বোরোমিও দ্বারা ওবলেটস অফ দ্য ব্লেসেড ভার্জিন এবং সেইন্ট অ্যামব্রোস নামে প্রতিষ্ঠিত হয়েছিল।

ধর্মনিরপেক্ষ পুরোহিতদের অনুরূপ একটি মণ্ডলী, মেরি ইম্যাকুলেটের মিশনারি ওবলেটস, ১৮১৫ সালে মার্সেইলে প্রতিষ্ঠিত হয়েছিল।

বার্ষিক 
ক্যাথলিক ধর্মে, বার্ষিক নির্দিষ্ট এক ধরনের উৎসর্গ ছিল যা একজন মৃত ব্যক্তির জন্য তাদের পরিবার করে থাকত, যদিও বিভিন্ন উৎসে উৎসর্গের প্রকৃতির বিষয়ে বিভিন্নতা রয়েছে। ১৭২৩ সাইক্লোপিডিয়া, বা একটি সার্বজনীন ডিকশনারি অফ আর্টস অ্যান্ড সায়েন্সে বার্ষিককে সংজ্ঞায়িত করা হয়েছে মৃত ব্যক্তির মৃত্যুর তারিখে বার্ষিক উদযাপিত একটি গৌরবময় গণ হিসাবে। অন্যান্য উৎসে বলে যে বার্ষিকটি ছিল মৃত ব্যক্তির পক্ষে এক বছরের জন্য প্রতিদিন সঞ্চালিত একটি ধারাবাহিক, তাদের পরিবারের নির্দেশে, যারা অনুষ্ঠান সম্পাদনকারী পাদ্রী সদস্যকে একটি উপবৃত্তি প্রদান করবে। পরিবারের প্রয়োজনের উপর নির্ভর করে বার্ষিককে ত্রিবার্ষিক (তিন বছরের জন্য দৈনিক আচার) বা ট্রেন্টাল (ত্রিশ দিনের জন্য দৈনিক আচার) পর্যন্ত সংক্ষিপ্ত করা যেতে পারে।

মান্দাইজম 
মান্দাইবাদে, পুরোহিতগণ কর্তৃক আশীর্বাদকৃত উৎসর্গকে বলা হয় জিদকা ব্রীখা।

তথ্যসূত্র 

ধর্মীয় আচার অনুষ্ঠান
নাবুলুস

নাবলুস (   ; :  ; : ) হলো পশ্চিম তীরের একটি ফিলিস্তিনি শহর, যা জেরুজালেম থেকে প্রায়  উত্তরে অবস্থিত। এর জনসংখ্যা প্রায় ১২৬,১৩২ জন।  এবং এটি নাবলুস গভর্নরেটের রাজধানী। এ শহরটি ফিলিস্তিনের একটি বাণিজ্যিক ও সাংস্কৃতিক কেন্দ্র; যেখানে আন-নাজাহ জাতীয় বিশ্ববদ্যালয় রয়েছে, যা উচ্চ শিক্ষার অন্যতম বৃহত্তম একটি ফিলিস্তিনি প্রতিষ্ঠান। নাবলুস বর্তমান ফিলিস্তিনি জাতীয় কর্তৃপক্ষের অধীনে রয়েছে।

শহরটির আধুনিক নামটি রোমান যুগে ফিরে আসে, যখন রোমান সম্রাট ভেসপাসিয়ান ৭২ খ্রিস্টাব্দে ফ্ল্যাভিয়া নিয়াপোলিস নামকরণ করেন। বাইজেন্টাইন আমলে, শহরের সামারিটান এবং নতুন খ্রিস্টান বাসিন্দাদের মধ্যে বিরোধ সামেরিটান বিদ্রোহের শীর্ষে পৌঁছেছিল যা শেষ পর্যন্ত 573 সালের মধ্যে বাইজেন্টাইনদের দ্বারা দমন করা হয়েছিল, যা শহরের সামারিটান জনসংখ্যাকে ব্যাপকভাবে হ্রাস করেছিল। 7 ম শতাব্দীতে লেভান্টে আরব-মুসলিম বিজয়ের পরে, শহরটিকে তার বর্তমান আরবি নাম দেওয়া হয়েছিল নাবলুস । প্রথম ক্রুসেডের পর, ক্রুসেডাররা নাবলুসের কাউন্সিলে জেরুজালেম রাজ্যের আইন প্রণয়ন করে এবং এর খ্রিস্টান, সামেরিটান এবং মুসলিম বাসিন্দারা সমৃদ্ধি লাভ করে। শহরটি তখন আইয়ুবিদ এবং মামলুক সালতানাতের নিয়ন্ত্রণে আসে। অটোমান তুর্কিদের অধীনে, যারা 1517 সালে শহরটি জয় করেছিল, নাবলুস আধুনিক দিনের উত্তর পশ্চিম তীরের আশেপাশের এলাকার জন্য প্রশাসনিক ও বাণিজ্যিক কেন্দ্র হিসাবে কাজ করেছিল।

প্রথম বিশ্বযুদ্ধের সময় ব্রিটিশ বাহিনীর দ্বারা শহরটি দখল করার পর, নাবলুসকে 1922 সালে বাধ্যতামূলক প্যালেস্টাইনে অন্তর্ভুক্ত করা হয়। 1948 সালের আরব-ইসরায়েল যুদ্ধে নাবলুস সহ সমগ্র পশ্চিম তীরকে ট্রান্সজর্ডান দ্বারা দখল ও সংযুক্ত করা হয়েছিল । 1967 সালের আরব-ইসরায়েল যুদ্ধের পর থেকে, পশ্চিম তীর ইসরায়েল দ্বারা দখল করা হয়েছে ; 1995 সাল থেকে, এটি পশ্চিম তীরের এলাকা A এর অংশ হিসাবে PNA দ্বারা নিয়ন্ত্রিত হয়েছে৷ আজ, জনসংখ্যা প্রধানত মুসলিম, ছোট খ্রিস্টান এবং সামারিটান সংখ্যালঘুদের সাথে।

তথ্যসূত্র

নাবুলুস গভর্নরেট
পশ্চিম তীরের নগর
ঐতিহাসিক ইহুদি সম্প্রদায়
ফিলিস্তিনের পৌরসভা
ফিলিস্তিনি খ্রিস্টান সম্প্রদায়
ওয়ার অব দ্য কলোসাল বিস্ট

ওয়ার অব দ্য কলোসাল বিস্ট ১৯৫৮ সালের মার্কিন স্বাধীন সাদা-কালো কল্পবিজ্ঞান চলচ্চিত্র। ছবির গল্প লিখেছেন এবং ছবিটি পরিচালনা ও প্রযোজনা করেছেন বার্ট আই. গর্ডন। ছবিতে অভিনয় করছেন ডিন পার্ক, স্যালি ফ্রেজার এবং রজার পেস প্রমূখ। এটি গর্ডনের দ্য অ্যামেজিং কলোসাল মান (১৯৫৭) এর সিকুয়াল।

অভিনয়ে 
 ডানকান "ডিন" পার্কিন – লেফটেনেন্ট কর্নেল গ্লেন ম্যানিং/কলোসাল ম্যান
 স্যালি ফ্রেজার – জয়েস ম্যানিং
 রজার পেস – মেজর মার্ক বেয়ার্ড
 রাস বেন্ডার – ডাক্তার কারমাইকেল
 রিকো অ্যালানিজ – সার্জেন্ট লুইস মুরিলো
 চার্লস স্টুয়ার্ট – ক্যাপ্টেন হ্যারিস
 জর্জ বেকওয়ার – জন সোয়ানসন
 রয় গর্ডন – মেয়র
 রবার্ট হার্নান্দেজ – মিগুয়েল
 জর্জ মিলান – জেনারেল নেলসন

তথ্যসূত্র 

১৯৫০-এর দশকের মার্কিন চলচ্চিত্র
লস অ্যাঞ্জেলেসের পটভূমিতে চলচ্চিত্র
১৯৫০-এর দশকের ইংরেজি ভাষার চলচ্চিত্র
মার্কিন ধারাবাহিক চলচ্চিত্র
মার্কিন বিজ্ঞান কল্পকাহিনী চলচ্চিত্র
মার্কিন সাদাকালো চলচ্চিত্র
১৯৫৮-এর চলচ্চিত্র
শেখ রাসেল দিবস

শেখ রাসেল দিবস বাংলাদেশের প্রথম রাষ্ট্রপতি শেখ মুজিবুর রহমানের কনিষ্ঠ পুত্র শেখ রাসেলের সম্মানে ২০২১ সাল হতে প্রতি বছর তার জন্মদিনে বাংলাদেশে পালিত একটি জাতীয় দিবস। ২০২৪ সালের ৫ আগস্ট শেখ হাসিনা সরকারের পতনের পর ২০২৪ সালের ১৬ অক্টোবর অন্তর্বর্তীকালীন সরকারের উপদেষ্টা পরিষদ দিবসটি বাতিল করেছে। 

শিশু রাসেলের জীবন সম্পর্কে শিশু-কিশোরদের কাছে তুলে ধরতে তাঁর জন্মদিনকে শেখ রাসেল দিবস হিসেবে ঘোষণা করা হয়েছে। রাষ্ট্রীয়ভাবে তৃতীয়বারের মতো ‘শেখ রাসেল দিবস ২০২৩’ পালনের প্রতিপাদ্য ছিল ‘শেখ রাসেল দীপ্তিময়, নির্ভীক নির্মল দুর্জয়’।

ইতিহাস 
শেখ মুজিবুর রহমানের কনিষ্ঠ পুত্র ও বাংলাদেশের প্রধানমন্ত্রী শেখ হাসিনার ছোট ভাই শেখ রাসেল ১৯৬৪ সালের ১৮ অক্টোবর তৎকালীন পূর্ব পাকিস্তানের ঢাকা অঞ্চলের ধানমন্ডিতে ৩২ নম্বর বঙ্গবন্ধু ভবনে জন্মগ্রহণ করেন। ১৯৭৫ সালের ১৫ আগস্ট প্রত্যূষে একদল তরুণ সেনা কর্মকর্তা ট্যাঙ্ক দিয়ে শেখ মুজিবুর রহমানের ধানমণ্ডিস্থ ৩২ নম্বর বাসভবন ঘিরে ফেলে শেখ মুজিব, তার পরিবার এবং তার ব্যক্তিগত কর্মচারীদের সাথে শেখ রাসেলকেও হত্যা করা হয়। তার জন্মদিনে সর্বপ্রথম ২০২১ সাল হতে এ দিবস পালিত হয়। ২০২৪ সালের ৫ আগস্ট শেখ হাসিনা সরকারের পতনের পর ২০২৪ সালের ১৬ অক্টোবর অন্তর্বর্তীকালীন সরকারের উপদেষ্টা পরিষদ দিবসটি বাতিল করেছে।

কার্যসূচি 
শেখ রাসেলের জন্মদিন উপলক্ষে দেশের শিক্ষাপ্রতিষ্ঠান, বিভিন্ন সামাজিক ও সাংস্কৃতিক সংগঠন বিস্তারিত কর্মসূচি গ্রহণ করে থাকে। শেখ রাসেলসহ ১৫ আগস্টে নিহত সব শহীদের কবরে পুষ্পস্তবক অর্পণ, ফাতেহা পাঠ, মিলাদ, দোয়া মাহফিল, চিত্রাঙ্কন, সাংস্কৃতিক অনুষ্ঠান, র‌্যালি সহ বিচিত্র অনুষ্ঠানের আয়োজন করা হয়।

তথ্যসূত্র 

বাংলাদেশের সরকারি ছুটির দিন
বাংলাদেশের দিবস
অক্টোবর উদ্‌যাপন
আফগানিস্তান-পাকিস্তান সীমান্তে সংঘর্ষ

১৯৪৯ সাল থেকে আফগান সশস্ত্র বাহিনী ও পাকিস্তান সশস্ত্র বাহিনীর মধ্যে আফগানিস্তান-পাকিস্তান সীমান্তে মাঝে মাঝে সশস্ত্র সংঘর্ষ এবং গোলাগুলির একাধিক ঘটনা ঘটেছে। দুইটি দেশের মধ্যে সর্বশেষ শত্রুতা শুরু হয় ২০০৭ সালের এপ্রিলে, যখন তাহরিক-ই-তালেবান পাকিস্তান এবং জামাত–উল–আহরারের জিহাদিরা সীমান্তে মোতায়েনকৃত পাকিস্তানের নিরাপত্তা কর্মীদের লক্ষ্যবস্তু করতে আফগানিস্তানের ভূখণ্ড ব্যবহার করে।  কিছু কূটনীতিক বলেন, আফগান মাটিতে তেহরিকে তালেবান পাকিস্তানের জিহাদিদের উপস্থিতি হওয়ার কারণে পাক নিরাপত্তা বাহিনীর দ্বারা আফগান ভূখণ্ডে বিক্ষিপ্ত গোলাবর্ষণের কারণ এর সূচনা হয়।

তথ্যসূত্র 

পাকিস্তান জড়িত যুদ্ধ
১৯৫০-এর দশকের সশস্ত্র সংঘাত